《送郭圣与就监试归兼简其弟》
宋代·陈起

楚尾吴头月光冷，山鸟不鸣桂浮影。
破霜采得蟾边香，兰菊无浮秋耿耿。
万年枝外浅红墙，胥山小阁憩晚凉。
湖波江浪座中接，寒篝凝梦歌云觞。
明朝忙踏槐花市，万丈光芒生璧水。
瓜金茧纸市相高，兀兀钩提笑韩子。
小雁汀沙振寒羽，亦复搴衣告归去。
近别难甚况远离，一日仙舟隔轻雾。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。